Кожны беларус па змоўчанні згодны стаць донарам органаў пасля сваёй смерці. Таму што наша заканадаўства, як у Аўстрыі, Швецыі, Бельгіі, Нідэрландах, Венгрыі ды многіх іншых краінах, прадугледжвае ў гэтай сферы прэзумпцыю згоды. Аднак блізкія сваякі паміраючага чалавека маюць поўнае права выказаць сваю нязгоду на забор органаў у вуснай або пісьмовай форме. Калі ж сваякоў няма або яны не абмяркоўвалі з урачом гэтую тэму, лічыцца, што згода ёсць.